Mindaugas Valius

Mindaugas Valius (g. 1961 m. gruodžio 21 d. Vilniuje) – Lietuvos biochemikas, fizinių mokslų daktaras.

 Biografija 
Baigė Vilniaus universitetą. 1992-1995 m. stažavosi National Jewish Center for Immunology and Respiratory Medicine Denveryje (Koloradas, JAV). Nuo 1995 m. grupės vadovas vystymosi biologijos laboratorijoje, Biochemijos institute. Nuo 1998 m. biochemijos mokslų daktaras, nuo 2002 m. Vystymosi biologijos skyriaus vedėjas, nuo 2011 m. Proteomikos centro vedėjas.

 Mokslinė veikla 
Mokslinių tyrimų kryptis – eukariotinės ląstelės individualių signalinių molekulių aktyvacijos, sąveikų tarp signalinių molekulių, signalinių kelių ir tinklų tyrimai, siekiant išsiaiškinti fundamentalius procesus vėžinėse, kamieninėse ir kt. ląstelėse, kompleksinius ir dinaminius ląstelinius įvykius – dauginimosi, diferenciacijos ir apoptozės/išgyvenimo reguliacijos mechanizmus.

Kartu su Andriumi Kazlausku (Harvardo universitetas, JAV) nustatė, kad augimo faktoriaus receptorius gali sąveikauti su bent dviem baltymais, kurie yra esminiai perduodant augimo signalą. Šie baltymai yra fosfolipazė-C-gama ir fosfatidilinozitol-3-kinazė. Sąveika šių baltymų su PDGF (trombocitų išskiriamo augimo faktoriaus) receptoriumi beta yra nepriklausoma viena nuo kito ir inicijuoja ląstelių dalijimosi signalo perdavimus. Pirmą kartą buvo įrodyta, kad augimo faktoriaus receptorius sąveikauja su bent dviem baltymais, kurie perduoda du nepriklausomus augimo signalus ląstelėje, kurie baigiasi ląstelių dalijimusi. Vėlesni šių ir kitų tyrinėtojų duomenys tai vienareikšmiškai patvirtino ir leido suprasti, kad augimo faktoriaus receptorius sukelia daug vienas nuo kito reliatyviai nepriklausomų augimą stimuliuojančių signalų aibę, kuri sąlygoja ląstelių pasidalinimą.

 Pagrindinės publikacijos 

 Karabanovas V, Zitkus Z, Kuciauskas D, Rotomskis R, Valius M. Surface properties of quantum dots define their cellular endocytic routes, mitogenic stimulation and suppression of cell migration. J Biomed Nanotechnol. 2014 May;10(5):775-86.
 Ger M, Zitkus Z, Valius M. Adaptor protein Nck1 interacts with p120 Ras GTPase-activating protein and regulates its activity. Cell Signal. 2011 Oct;23(10):1651-8.
 Valius M, Kazlauskas A. Phospholipase C-gamma 1 and phosphatidylinositol 3 kinase are the downstream mediators of the PDGF receptor’s mitogenic signal. Cell. 1993 Apr 23;73(2):321-34.
 Valius M, Secrist JP, Kazlauskas A. The GTPase – activating protein of Ras suppresses platelet – derived growth factor beta receptor signaling by silencing phospholipase C-gamma 1. Mol Cell Biol. 1995 Jun;15(6):3058-71.
 Kazlauskas A, Feng GS, Pawson T, Valius M. The 64-kDa protein that associates with the platelet – derived growth factor receptor beta subunit via Tyr-1009 is the SH2-containing phosphotyrosine phosphatase Syp. Proc Natl Acad Sci U S A. 1993 Aug 1;90(15):6939-43.
 Valius M, Bazenet C, Kazlauskas A. Tyrosines 1021 and 1009 are phosphorylation sites in the carboxy terminus of the platelet – derived growth factor receptor beta subunit and are required for binding of phospholipase C gamma and a 64-kilodalton protein, respectively. Mol Cell Biol. 1993 Jan;13(1):133-43.
 Kazlauskas A, Kashishian A, Cooper JA, Valius M. GTPase – activating protein and phosphatidylinositol 3-kinase bind to distinct regions of the platelet – derived growth factor receptor beta subunit. Mol Cell Biol. 1992 Jun;12(6):2534-44.

Kategorija:Lietuvos biologai
Kategorija:Lietuvos chemikai
Kategorija:Lietuvos biochemikai